cyanic-selkie/wikianc huggingface dataset:
John Muir
California
Lurg da roshtyn ayns San Francisco ayns Mee Vayrnt 1868, daag Muir er y chooyl dys boayl nagh row eh agh lhaih myechione: Yosemite. Lesh y chied shilley er Glion Yosemite, hug ee druiaght er, as screeu eh: “Cha nel çhiamble erbee jeant lesh laueyn cosoylaghey rish Yosemite... Smoo jeh ooilley sur-hiamblyn Najoor.”. Lurg keayrt hoght laghyn, haink eh erash dys cruink veggey y Sierra Nevada as dobbyr eh myr fer assaig, bochilley as brisheyder cabbil. Ayns Mee ny Boaldys 1869, hug ransheyr enmyssit Pat Delaney obbyr souree da Muir, freayll arrey er kirree as bochilley Ghelaney. Ghow eh rish dy jeean, as cheau eh y tourey myrane lesh ny kirree ayns slyst Yosemite. Ghrapp eh Cathedral Peak as Mount Dana, as hooill eh shenn raad ny h-Injinee sheese Bloody Canyon dys Mono Lake. Va'n traa soccar echey currit da oaylleeaght, creg-oaylleeaght er lheh, as haink eh dy ve shickyr dy nee awinyn rioee v'er nyannoo y ghlion as yn ard mygeayrt eck. Va'n eie shen shassoo noi yn eie cadjin v'ayn, liorish Josiah Whitney (kione y California Geological Survey), as shen gra dy nee craa-hallooin ard-vooar v'er groo y ghlion. Lesh skeaylley eieyn Vuir, ren Whitney eab anghoo er y chur lesh gra dy nee ancheirdagh as meehustagh v'ayn. Agh er lesh ard-chreg-oayllee y laa, Louis Agassiz, va eieyn Vuir feeu, as dooyrt eh dy nee "y chied dooinney ta mee er ngeddyn as toiggalys dy liooar echey er obbyr awin rioee." Ayns 1871, hoor Muir awin rioee bio fo Merced Peak, as hug shen cooney da ny eieyn v'eh cur roish. 'sy vlein cheddin, haink feniagh Vuir, Ralph Waldo Emerson, dys Yosemite as haink eh lesh shilley er Muir. Va shenn olloo Vuir ec Ollooscoill Wisconsin, Ezra Carr, as y ven echey dy ghreinnaghey ny h-eieyn echey y chur magh. Haink ad lhieu Muir dys quaiyl fir ennymoil, goaill stiagh Louis Agassiz, John Tyndall, John Torrey, Clinton Hart Merriam, as Joseph LeConte. 250px|thumb|right|[[John Muir National Historic Site|Thie ny Muiryn ayns Martinez, California.]] Haghyr craa-hallooin mooar faggys da Lone Pine, California ayns Glion Owens ayns Mee Vayrnt, 1872, as v'eh ry-ennaghtyn ayns Glion Yosemite. Ghooisht eh Muir leah 'sy voghrey as roie eh magh y bwaane echey, "boggey as aggle er", as eh fockley magh "craa-hallooin oasle!" Fir elley 'sy ghlion, as adsyn credjal eieyn Whitney foast, va aggle orroo dy beagh y craa-hallooin cowraghey duinaghey craghoil y ghlion. Cha row lheid yn aggle er Muir, as ren eh towshan ass laue jeh carnaneyn creoilagh noa jeant ec skyrraghyn thallooin liorish y chraa-hallooin. Chammah's yn obbyr creg-oaylleeagh, ren Muir studeyrys er lossreeyn yn ard Yosemite. Ayns 1873 as 1874, ren eh obbyr 'sy vagher er boayn sheear y Sierra, bentyn rish scaalhean as eggoaylleeaght keylljyn Sequoia Vooar. Ayns 1880, phoos Muir as Louisa Wanda Strentzel. Va ransh mooar lesh yn ayr as moir eck, ayns Martinez, California, as rish y jeig bleeantyn ny yei, hug eh eh hene da reirey y ransh. V'eh speeideilagh dy liooar. Rish y traa shoh, rug ny h-inneenyn oc, Wanda as Helen. Ec e vaase, daag eh ny yei cooid seihlt SU$250,000. Ta'n thie as rheynn jeh'n ransh y Boayl Shennaghyssagh Ashoonagh John Muir jiu.
Troailtys 'sy heear-hwoaie
Rish shiaght bleeantyn reirey y ransh, haink drogh-laynt er. Lesh brod e ven, hie eh erash da ny cruink dy aagheddyn e hene. Ghrapp eh Mount Rainier as screeu eh Ascent of Mount Rainier myechione. Hie eh marish possan dys Wrangel Island er y USS Corwin, as daggyr ad yn ellan son ny Steatyn Unnaneysit ayns 1881. Screeu eh er y chooish 'sy lioar The Cruise of the Corwin.
Obbraghyn freayltys
Hug Muir laue mooar ayns freayltys. V'eh fakin Yosemite as y Sierra as roie-thallooyn nagh lhisagh goll er sooilley. Er lesh dy nee sthock, kirree er lheh, va baggyrt smoo da'n ard, as hug eh "kellee-rennee chrubbagh" orroo. Ayns Mean Souree 1889, champ co-reagheyder yn earishlioar Century, Robert Underwood Johnson, marish Muir ayns Tuolumne Meadows as honnick eh feanish bunneydagh jeh'n jeeyl va shioltane dy chirree er nyaoo da'n vanjagh. Choard eh dy hoilshaghey magh art erbee screeuys Muir er dooney magh sthock jeh'n Sierra. Choard eh myrgeddin dy yannoo ymmyd jeh'n chummaght echey son dy chur stiagh billey ayns Congress son dy yannoo pairk ashoonagh jeh Yosemite, rere cummey Yellowstone National Park. Er 30 Mean Fouyir 1890, slattyssee Congress ny SU slattys, rere treealtys Vuir ayns daa art ayns Century son y chooid smoo: The Treasure of the Yosemite as Features of the Proposed National Park, er nyn soilshaghey magh ayns 1890. Agh b'treih lesh clashtyn dy daag y slattys Glion Yosemite fo stiurey y steat.
Sierra Club
Leah ayns 1892, haink yn Olloo Henry Senger, ny 'ockle-oayllee ec Ollooscoill Chalifornia, Berkeley da quaiyl Vuir as eh fo possan alphagh y chroo son sleih slieauagh. Hug magh Senger as Warren Olney cuirraghyn "ry-hoi croo 'Sierra Club'. Bee John Muir yn eaghtyrane." Er 28 Mee ny Boaldyn, 1892, chumm ad çhaglym bunnee y Sierra Club son dy screeu banglaneyn cochorpaghey. Shiaghtin ny yei shen, denmys ad Muir myr eaghtyrane, Olney myr fo-eaghtyrane, as boayrd ny stiureyderyn ghow stiagh David Starr Jordan, as eshyn eaghtyrane Ollooscoill Stanford. Hannee Muir ny eaghtyrane derrey hooar eh baase, 22 vlein ny s'anmey. Ghow y Sierra Club toshiaght çhelleeragh dy hassoo noi shaleeyn Yosemite National Park y liehaghey, as chumm ad çhaglymyn ynsee as oayllee. Ec fer jeu, ayns fouyr 1895, resoon ad er cur er bun 'buill cheylley er lheh'; harragh y lheid y ve Keylljyn Ashoonagh ny s'anmey. Va laue mooar ec y Tierra Club 'sy troddan rahoil Pairk Ashoonagh Yosemite dy astreeaghey ass stiurey y steat dys stiurey conastagh, ayns 1906. Ghow ad orroo hene y chaggey Glion Hetch Hetchy y hauail, ga dy row shiartanse dy olteyryn scanshoil ayns San Francisco noi shen. Fy yerrey, ren ad teiy as chowree eh dy row mooar-chooid y phossan son shassoo noi Doour Hetch Hetchy.
Tashtey noi freayltys
Ayns Jerrey Souree 1896, haink Muir dy cho-obbraghey marish Gifford Pinchot, ny 'er scanshoil 'sy ghleashaght 'reayltys. She kied ard-chione Shirveish Keylley ny Steatyn Unnaneysit v'ayn, as eh ny loayrtagh son ymmyd yn-ymmyrkey chooid najooragh son vondeish ny sleih. Fy-yerrey, va meechoardailys eddyr y ghaa, as shen taishbyney daa varel er ymmyd chooid najooragh ny çheerey. Va Pinchot fakin freayltys myr saase cooid najooragh yn ashoon y reirey son ymmyd traghtee yn-ymmyrkey foddey. Myr keylljeyder keirdee, er lesh: "she eirinys eh obbyr keylley", gyn stroie yn-veaghey foddey ny keylljyn. Er lesh Muir, va feeu najoor ny troyn anmey as tarcheimneeoil. Ayns art er ny Pairkyn Ashoonagh, hug eh orroo "buill son fea, breeaghys, as padjeryn." V'eh cliaghtey greinnaghey ard-valjee dy 'akin najoor son beaghey ny h-anmey. Va'n daa 'er shassoo noi doo-heyrey chooid najooragh, goaill stiagh lane-lhieggey keylljyn. Va eer Muir goaill rish dy row feme ain er aamaid as ny keylljyn er-e-hon, agh va barel feer ny smoo lhome-ymmydoil ec Pinochet er reirey faasee.. Vrish y caarjys eddyr oc anmagh 'sy tourey 1897, liorish Pinchot cur magh art ayns pabyr-naight Seattle son fassaghey kirree ayns thalloo freaylt keylley. Hass Muir eddin ry eddin rish Pinchot as daggyr eh soilsheydys jeh. Lesh Pinchot g'aa-raa y barel, dinsh Muir da: "Cha mel nee son bentyn rhyt reesht." Daase y meechoardailys shoh as rheynn eh y ghleashaght 'reayltys ayns daa phossan: freaylleyderyn, fo Muir, as possan Phinochet ghow toshiaght "tashteyderyn" y chur orroo hene. Resoon ad ayns earishlioaryn, myr sampleyr, Outlook, Harper's Weekly, Atlantic Monthly, World's Work, as Century. Va'n daa varel ry-akin reesht lesh briwnys ny Steatyn Unnaneysit er cur doour er Glion Hetch Hetchy ny dyn. Va Pinchot son dooar urree y chur: "ymmyd s'ardjey oddagh oo jannoo j'ee". Er y laue elley, dooyrt Muir: "Doour er Hetch Hetchy y chur! Cho mie doee ushtey y yannoo jeh kialteenyn as ard-çhiambleyn ny sleih, son nagh row çhiamble s'nooey er ny chasherickey rieau ec creeghyn deiney."" thumb|Roosevelt as Muir Ayns 1903, hie yn Eaghtyrane Theodore Roosevelt marish Muir er turrys dys Yosemite.  Loayrt Muir da'n eaghtyrane er meestiurey steat y ghlion, as doo-seyrey rank jeh cooid y ghlion.  Eer roish daue roshtyn y phairk, v'eh er shickyraghey Roosevelt dy beagh yn aght share y phairk y choadey ish y chur fo stiurey conastagh.  Erreish da goll stiagh 'sy phairk as fakin aalid y ghlion, hirr eh er Muir eshyn y hoilshaghey da y "feer" Yosemite.  Hie ad ersooyl, nyn lomarcan agh son coagragh as fer ymmyrkee, as champ ad 'sy çheer feie.  Loayr ad anmagh 'syn oie, as ren ad cadley mooie fo'n speyr.  Huitt sniaghtey oor orroo 'sy voghrey. Ayns 1905, hug Congress Mariposa Grove as Glion Yosemite fo stiurey conastagh. Hooar ben Vuir, Louise, baase er 6 Mee Luanistyn 1905.
Hetch Hetchy
Daase mian doour y chur er yn Awin Tuolumne, son dy yannoo tasht ushtey son San Francisco. Va Muir slane noi y doour, as er lesh dy row Hetch Hetchy ny s'aaley na eer Glion Yosemite. Chagg Muir as y Sierra Club noi rish feed blein, goaill stiagh screeu dys Roosevelt hene. Fy-yerrey, hug eiyrtyssagh Roosevelt, Woodrow Wilson kied da'n slattys er 19 Mee ny Nollick, 1913. She juail mooar da Muir v'ayn, as y caggey sjerree mooar echey.
Baase
Hooar John Muir baase jeh niumoan ec thie-lheeys California (California Hospital Medical Center jiu) er 24 Mee ny Nollick, 1914.
Eiyrtys as aundyryn
Ta enmyn ny buill fo er son Muir: Ta caslys jeh John Muir ry-akin er kerroo-dollar steat Chalifornia 2005. Ta aaraa echey er y Indianapolis Prize Lilly Medal son frealtys. Er 6 Mee ny Nollick 2006, ren Arnold Schwarzenegger gynshellooaghey John Muir stiagh 'sy California Hall of Fame ec The California Museum for History, Women, and the Arts.
Fort Lauderdale, Florida
Ta Fort Lauderdale ny chaayr ayns Broward County, Florida, ny Steatyn Unnaneysit. Va 165,521 cummaltee 'sy valley rere coontey-pobble ny bleeaney 2010. She Jack Seiler meoir y chaayr.
Çheer-oaylleeaght
Rere Oik Coontey-pobble ny Steatyn Unnaneysit, ta'n chaayr 93.3 km² er eaghtyr, 82.2 km² jeh ayns thalloo as 11.91 km² jeh ayns ushtey.
Baljyn as caayryn lannoonit
Ta Fort Lauderdale lannoonit rish ny baljyn as ny caayryn shoh heese:
Christine Collister
She arraneyder as screeudeyr arraneyn kiaull çheerey, kiaull ghroamid as snagchiaull ee Christine Collister (r. 28 Nollick 1961). V'ee ruggit as troggit er Mannin as haink enney urree 'sy vlein 1986 tra ren ee goaill yn arrane enmyssagh son y chochormys çhellveeish BBC jeh'n lioar The Life and Loves of a She-Devil liorish Fay Weldon.
Roish shen haink ee dy ve ny h-oltey jeh'n phossan kiaullee Richard Thompson Band. Car y chied kiare bleeaney ny lurg, ren ee goll er turryssyn dowanagh marish Thompson. Lurg eh shen, ren ee obbraghey as goll er sooree marish yn arraneyder, screeudeyr arraneyn as cloieder gitar, Clive Gregson. 'Sy lhing shen, ren y jees oc cur magh queig albym.
Shymmey albym t'er chur magh ec Collister lioree hene voish y vlein 1994, goaill stiagh yn albym Live, Blue Aconite, Dark Gift of Time as y JC co-chruinnagh Songbird marish Fledgling Records, as An Equal Love as Into The Light marish Topic Records. Myrane lesh shen, ren ee obbraghey marish y cholught Manninagh Stereo Scout Records, cooid jeh'n cholught Running Media Management Group. Ren ee cur magh yn albym bio Home (2004) as y JABE XX (2005) marish y cholught shen.
Roc'h Trevezel
She Roc'h Trevezel y nah vullagh s'yrjey jeh glout-sleitagh Armorica ayns Menez Are 'sy Vritaan. Gollrish Menez Kador, t'eh shassoo 384 m er yrjid. T'eh soit 'sy chommyoon Plouneour-Menez, faggys da Roc'h Ruz, y mullagh s'yrjey 'sy clieau-reayn.
High School Musical: The Musical: The Series
She straih hellveeish drama kiaullee Americaanagh ayns cummey straih far-eanishagh eh High School Musical: The Musical: The Series. Va'n straih crooit er son Disney+ liorish Tim Federle, goaill ardsmooinaght voish y straih scannane High School Musical. Ta'n straih gientit ec Chorus Boy as Salty Pictures lesh co-obbraghey marish Disney Channel.
Loayreyder y Chiare as Feed
She ard-oikagh y Chiare as Feed, y thie s'inshley dy whaiyl Vannin, eh Loayreyder y Chiare as Feed (Speaker of the House of Keys). Ta'n Loayreyder reiht voish olteynyn y Thie ec y chied chruinnaght lurg reihys. T'eh freggyrtagh er son stiurey immeeaght y Thie as er son soilshaghey magh dy ynseydagh ny reillyn beayney t'ec y Thie. T'eh cur sheese dellal y Thie as t'eh cur kied da oardagh dellal y Thie ayns dagh cruinnaght.
Cha nel cairys ec y Loayreyder loayrt ayns resoonaghtyn, agh ta kiart echey votal. My vel troar vote corrym, ta'n choardail janoo conaant da leshyn y reihys goll er oi marish y resoonaght ny yn status quo y reayll ayns oardagh. Ansherbee, ta cairys ec y Loayreyder loayrt ayns resoonaghtyn ayns Tinvaal.
Va dagh Loayreyder voish 1750 dys 1898 nyn olteynyn jeh ny lughtyn-thie Moore ny Taubman ny v'ad poosit roosyn. Derrey yn vlein 1866, cha row olteynyn y Chiare as Feed reiht.
Erreish da'n chied reihys dys y Thie ayns 1867, v'eh currit er hene dy nee paart beayn eh paart y Loayreyder. Myr shen, tra ren Edward Moore Gawne irree ass y phaart ayns 1867, she eshyn va'n chied Loayreyder nagh dooar baase as eh ayns shelloo yn oik. Voish shen, ga dy vel eh jargal irree ass yn oik, ny ve neu-reiht, hooar dagh Loayreyder baase 'syn oik derrey Charles Kerruish ayns 1990, er lhimmey jeh John Robert Kerruish va reiht dys y Choonseil Slattysagh ayns 1919. Voish shen, cha dooar fer erbee jeh ny Loayreyderyn baase ayns oik.
Ta ny Loayreyderyn coamrit lesh yn eaddagh cheddin myr ta Loayreyder Whaiyl Hostyn coamrit: gooyn laatçhey airhey sheeidey Damaskagh doo marish bun-washag lane son caaghyn steat as gooyn sheeidey doo son dellal y laa. Va'n gooyn roie giootit voish Loayreyder Whaiyl Hostyn ayns 1966 son cooinaghtyn keead blein voish toshiaght reihyssyn theayagh gys y Chiare as Feed.
Er 27 Mean Fouyir 2016, va Juan Watterson reiht myr y Loayreyder, y dooinney s'aegey ren shelloo yn oik voish John Senhouse Goldie-Taubman.
Reihyssyn s'noa
* Erreish da reihys Noel Cringle myr Eaghtyrane Tinvaal
Sydney to the Max
She straih hellveeish aittys Americaanagh eh Sydney to the Max. Va'n straih crooit ec Mark Reisman as hie eh magh er ny scaalheaney er Disney Channel eddyr 25 Jerrey Geuree 2019 as 26 Sauin 2021. Ta Ruth Righi, Ava Kolker, Jackson Dollinger, Christian J. Simon, Ian Reed Kesler, as Caroline Rhea cloie 'sy straih.
Coontae Dùn Breatainn Hiar
She ard coonseilagh ayns Nalbin ee Coontae Dùn Breatainn Hiar (Siorrachd Dhùn Bhreatainn an Ear, Cooncil o Aest Dunbartonshire, East Dunbartonshire).
Bealach Féich
She balley ayns Coontae Ghoon ny Ghoal, Nerin, eh Bealach Féich (Ballybofey). T'eh ny lhie er broogh yiass Abhainn na Finne. Myrane lesh y valley Srath an Urláir ta ny lhie er broogh hwoaie yn awin cheddin, ta'n daa valley currit ry-cheilley myr y Balley Lannoonagh.
Skeerey Vreeshey
Ta Skeerey Vreeshey (Bride) ny skeerey ayns twoaie Vannin. T'ee ny soie 'sy çheadin Inver Ayre. She William Christian Captan ny Skeerey ec y traa t'ayn. Ta'n skeerey 21.7 km² er eaghtyr as ta 418 cummaltee ayn rere coontey-pobble 'sy vlein 2006. Ta'n skeerey goaill stiagh ny baljyn beggey Skyll Vreeshey as Cranstal. T'ee sheeyney veih Kione ny h-Ayrey 'sy twoaie gys Skyll Chreest ny h-Ayrey 'sy jiass; as veih Skyll Andreas 'sy neear gys Mooir Vannin 'sy niar.
Ta'n skeerey shoh ny skeerey s'faggys da'n Vretyn Vooar as cha nel Kione ny h-Ayrey agh 26 km veih'n Ghallioo ayns Nalbin.
Sodor
Foddee dy vel Sodor (veih Súðreyjar ny Shenn Loghlinish ta çheet er "ny h-ellanyn jiass", i.e. Inshyn Goal) çheet er:
Hornoldendorf
She slyst ayns Detmold, y Ghermaan, eh Hornoldendorf. T'eh ny lhie mysh 3 km çheu yiass veih çheshvean y chaayr Detmold. T'ad Berlebeck, Heiligenkirchen, Detmold-Süd, Spork-Eichholz, Remmighausen as Schönemark ny slystyn ta çhemmal rish.
Ta'n clyst 3.92 km² er eaghtyr as 'sy vlein 2006 va 174 deiney cummal ayn. She Jürgen Köster (SPD) y meoir as yn ynnydagh 'sy Choonseil Chaayragh.
Étrépagny
She commyoon 'sy rheynn Eure 'syn ard Haute-Normandie ayns twoaie ny Frank eh Étrépagny. Ta mooinjerys lannoonagh eddyr Étrépagny as y valley Yernagh Baile Átha Troim, raad ta eiraght Normanagh ry-akin chammah.
Freoaghane beg
She foillycan 'sy chynney Nymphalidae eh freoghane beg (Coenonympha pamphilus). T'eh cummal 'syn Oaraishey as yn Affrick heear hwoaie.
Jalloo-oaylleeaght
Ta ny skianyn 23-33mm er lheead. Ta eaghtyr s'yrdjey ruy-wuigh oc, as oirr smearit keeir-lheeah oc. Ta cowrey neuvaghtal dorraghey faggys da birr ny skianyn. Ta eaghtyr s'inshley ny skianyn jerrey daahit ayns cryssyn dy ghone dorraghey, dhone gial as keeir-lheeah. Ta eaghtyr s'inshley ny skianyn hoshee ruy as ta cowrey sooilley doo as buigh faggys da'n virr. Ny keayrtyn, cha nel eh ry-akin. Cha nel yn 'oillycan rieau soie as skianyn foshlit eck, myr shen cha nel yn eaghtyr s'yrdjey ry-akin dy mennick.
Ta'n phraddag mysh 18mm er lhiurid. T'ad glass, as ta linney dorraghey er y chooyl as linney bane er dagh lhiattee. Ta kione glass eck as birr beg jiarg ec yn 'ammag. T'ad gee faiyryn.
Trojany, Queiggey Mazowsze
She balley beg ayns y Pholynn eddyr Wołomin as Warszawa eh Trojany. Ta mygeayrt 490 dy chummaltee ayn.
Sylem
She stoo kirpey ymmyrkee lossreeyn cuishlagh ee sylem ny xylem. Shen ass Shenn Ghreagish ξυλον (xylon), "fuygh". She fuygh ee y tylem share er enney, agh t'ee ry-akin er fud ny lus. T'ee ymmyrkey ushtey son y chooid smoo, agh t'ee ymmyrkey stoo beaghee myrane lesh.
Cambridgeshire
She coontae reiragh as jesh-chliaghtagh thalloonit ayns Sostyn Hiar eh Cambridgeshire. T'eh soit ayns mean ny çheerey. T'eh çhemmit liorish Lincolnshire da'n twoaie, Norfolk da'n çhiar hwoaie, Suffolk da'n çhiar, Essex as Hertfordshire da'n jiass, as Bedfordshire as Northamptonshire da'n çheear.
Sylem
Fyshoaylleeaght sylem
Ta sylem currit da ymmyrkey ushtey as beaghey meainagh lheieagh jeh ny fraueyn dys rheynnyn elley y lus. T'ee gaanoaghey yn ushtey ta goll er coayl lesh trooid-ghaalaghey as co-haaghey sollysh. Ta sapp sylem jeant magh jeh ushtey as eeaneyn neuorgaanagh, as ny keayrtyn, ta kemmigyn orgaanagh ayn myrgeddin. Cha nel ny stooghyn kirpey sylem baarail bree dy arraghey y sapp; ta ny stooghyn kirpey hene marroo. Ta daa phenomenon lhiggey da'n tapp arraghey:
Cambridgeshire
Ta quieg slystyn ec y choontae neuvoirvaljagh: Cambridge, Cambridgeshire Yiass, Cambridgeshire Hiar, Huntingdonshire as Fenland. Ta'n coontae jesh-chliaghtagh goaill stiagh y lught-reill unnaneagh Peterborough myrgeddin.
Sylem
Ronsaghey-kirpey sylem
Ta sylem ry-akin ayns caghlaaghyn strughtoor rere y lus t'ayn: Cha nel ad co-harmeshtagh, agh son y chooid smoo cha nel agh bun-sylem ayns dhossan cuishlagh.
She stoo kirpey cramp t'ayn. Ta killagyn sylem goaill stiagh tracheagyn as tracheidjyn dys ymmyrkey ushtey, chammah's killagyn elley, myr sampleyr parenchyma.
Ta feanish ayn dy vel banglaneaght hylem lhiantyn rish Leigh Murray.
Bun-sylem as fo-hylem
T'ad geddyraghey daa horçh dy hylem rere bun.
Ta bun-sylem çheet er sylem ta jeant ass procambium rish aase toshee lossreeyn. T'ee goaill stiagh protosylem as metasylem; ta cuishlinyn as tracheidjyn metasylem ny shlea na adsyn t'ec protosylem.
Ta fo-hylem çheet er sylem ta jeant ass cambium cuishlagh rish aa-aase. Son y chooid smoo, t'a fo-hylem ry-akin ayns Coniferae as Angiospermae, agh t'eh ec kuse dy Gnetophyta, Ginkgophyta as Cycadophyta myrgeddin.
Aafilley sylem
thumb|300px|Caslyssyn-soilshey jeh sylem ayns sthole [[billey figgagh (Ficus alba)]] Ta feanish ayn jeh sylem fossylagh ass yn eash Siluragh, 400 millioon bleeaney er dy henney, as luirg gollrish killagyn sylem unnaneagh ayns claghyn Ordoviciagh s'leaie. Y feanish s'leaie jeh feer sylem, shen tracheidyn as brat scroddagh ec y voalley killag oc. Shen y sorçh ynrican ta ry-akin ayns lossreeyn cuishlagh leah, as t'eh ry-akin foast ayns protosylem. Dy s'anmey, ren ymmodee possanyn aafilley tracheidyn spohttagh, liorish aafilley cochleanagh: ayns lossreeyn t'ayn jiu, cha nel tracheidyn spohttagh çheet rish neayr's ta'n metasylem er nappaghey.
Son y chooid smoo, she tracheidjyn spohttagh ad ny h-ard-chillagyn ymmyrkey. Ta tracheagyn cochianglt myr cuishley liorish tuill; ta'n ushtey gleashaghey liorish gleashaght stoo‎ 'syn aght cheddin as ushtey ayns pioban, cha nel liorish skeaylley trooid yn 'ar-chrackan killag. Er lesh lus-oayllee, ta sylem mastey ny binn scanshoil lhig da haink lesh angiospermae. . Agh cha nee angiospermae ynrican s'oc tracheagyn, as cha nel y lheid ec shiartanse dy henn linneeaghtyn angiospermagh, myr sampleyr, Amborellaceae, Tetracentraceae, Trochodendraceae, as Winteraceae).
Bizaardvark
She straih hellveeish aittys Americaanagh eh Bizaardvark. Va'n straih crooit ec Kyle Stegina as Josh Lehrman as hie eh magh er ny scaalheaney da'n chied cheayrt er Disney Channel er 24 Mean Souree 2016. Hie yn straih er ny scaalheaney feie tree straih goaill stiagh 63 episodeyn as haink jerrey lhee er 13 Averil 2019. Ta'n straih goaill stiagh ny cloiederyn Madison Hu, Olivia Rodrigo, Jake Paul, DeVore Ledridge, Ethan Wacker, Maxwell Simkins, as Elie Samouhi.
K.C. Undercover
She straih hellveeish aittys Americaanagh eh K.C. Undercover. Va'n straih crooit ec Corinne Marshall as hie eh magh er ny scaalheaney er Disney Channel eddyr 18 Jerrey Geuree 2015 as 2 Toshiaght Arree 2018. Mastey ny h-ard-chloiederyn t'ayn, t'ad goaill stiagh Zendaya, Veronica Dunne, Kamil McFadden, Trinitee Stokes, Tammy Townsend, as Kadeem Hardison.
Best Friends Whenever
She straih hellveeish aittys Americaanagh eh Best Friends Whenever, Va'n straih crooit ec Jed Elinoff as Scott Thomas as hie eh magh er ny scaalheaney er Disney Channel voish 26 Mean Souree 2015 derrey 11 Nollick 2016. Ta'n straih goaill stiagh ny cloiederyn Landry Bender, Lauren Taylor, Gus Kamp, Ricky Garcia, Benjamin Cole Royer, as Matthew Lewis Royer.
Coontae Dùn Breatainn Heear
She ard coonseilagh ayns Nalbin ee Coontae Dùn Breatainn Heear (Siorrachd Dhùn Bhreatainn an Iar, Cooncil o Wast Dunbartonshire, West Dunbartonshire).
Ta ardjyn coonseilagh ny h-Albey nyn eaghtyryssyn unnidagh, agh cha nel yn enmys shen currit orroo 'sy leigh.
Norfolk
She coontae reiragh as jesh-chliaghtagh ayns Sostyn Hiar eh Norfolk. T'eh soit ayns shiar foddey ny çheerey. T'eh çhemmit liorish Lincolnshire as Cambridgeshire da'n çheear, as Suffolk da'n jiass.
Awin Ghoolish
Ta Awin Ghoolish (River Douglas) ny h-awin ghiare ta girree un veeilley çheu heear jeh Doolish, Mannin, as ta roie trooid y valley dys Baie Ghoolish ayns Mooir Vannin.
Norfolk
Ta quieg slystyn ec y choontae: Norwich, Norfolk Yiass, Great Yarmouth, Broadland, Norfolk Hwoaie, King's Lynn as Norfolk Heear, Breckland.
Jeeg Beaufort
thumb|Jeeg Beaufort, daaghit ayns gorrym, er kaart marrey Ard-marrey, 1969 thumb|Caslys-çheerey ta taishbyney mooid as ynnyd Yeeg Beaufort, ayns ruy, eddyr cooseyn shiar hwoaie Ulley as sheear yiass ny h-Albey She clash vooiragh najooragh çheusthie jeh Ammyr ny h-Albey eddyr shiar hwoaie Ulley as sheear yiass ny h-Albey ee Jeeg Beaufort. Ta'n jeeg 30 meeillaghyn (50 km) er lhiurid, 2 veeilley (3.5 km) er lheead as eddyr 700-1,000 trieyn (200 as 300 meader) er diunid.
V'ee recortyssit ayns 1856 myr red ren Captan Beechey feddyn magh "ymmoddee bleeantyn er dy henney".
Jalloo-oaylleeaght çheerey
She glion thiollane baiht ee Jeeg Beaufort, va crooit liorish crimmey glonnoil car yn eash ghlonnoil s'jerree. Va lhiettalys currit er e lhieeney stiagh rere strooanyn loghtal as lajer tidee.
Tashtey-caggee dumpit
thumb|Soiaghey ny tashtaghyn-caggee dumpit, voish kaart marrey Ard-marrey va soilshit magh ayns 1913. Diunid ayns feiyn
Ga dy nee soiaghey feer ghowin as faggyssagh da'n phurt chahnagh ayns Càrn Rìoghain, ren y lught-reill 'sy Reeriaght Unnaneyssit y soiaghey dumpit smoo 'sy çheer son tashtaghyn-caggee kemmigagh as cadjincliaghtit lurg y Nah Chaggey Dowanagh: v'eh ymmydit son y chooish shen voish toshiaght y 20oo eash. T'eh er credjal ec Shirveishaght Choadee yn Reeriaght Unnaneysit dy vel ny smoo na millioon thunnaghyn dy hashtaghyn-caggee dumpit ayn.
Inis Meáin
thumb|280px|right|She Inis Meáin yn ellan meanagh mastey ny tree ellanyn ayns [[Ellanyn Aran.]] She Inis Meáin (Inishmaan, shenn lettraghey Yernish: Inis Meadhóin) yn ellan meanagh mastey ny tree preeu-ellanyn ayns Ellanyn Aran, Cooan ny Galliu, er coose heear Nerin. T'eh ny chooid jeh Coontae ny Galliu ayns Queiggey Connaghtey. Ta 160 deiney cummal er yn ellan, as rere shen t'eh ny ellan sloo mastey Ellanyn Aran rere sleih-earroo. Ta cummaltee yn ellan loayr Yernish son y chooid smoo, as t'eh ny chooid jeh'n Ghaeltacht.
Cowraghyn thallooin
thumb|Dún Chonchuir (Doon Chonchoor), Inis Meáin
Thie as Caair Synge
thumb|Thie Synge Ren John Millington Synge cummal ayns Teach Synge (ny Thie Synge) ayns dagh sourey veih 1898 derrey 1902, raad dy row eh goit stiagh myr goaldagh liorish Bríd as Páidín Mac Donnchadha. T'eh er credjal dy row eh ayns shoh raad hooar eh ardsmooinaght da ny cloiaghyn echey The Playboy of the Western World, Riders to the Sea, as haink ram obbraghyn echey ass skeealyn v'er ny chlashtyn echey veih ny h-ellanee. Va'n thie, raad ren eh cummal, cummaltit liorish sluightyn y chloan Mac Donnchadha derrey ny 1970yn, agh huitt eh ayns drogh-oardrailys. V'eh aa-oshlit dys y phobble ayns Mee Luanistyn 1999 lurg aahroggal.
V'eh Cathaoir Synge (Caair Synge) y boayl reih ec Synge er yn ellan, as eh jeeaghyn er Inis Mór as y Cheayn Sheear.
Jacksonville, Florida
She Jacksonville y balley smoo ayns Florida, ny Steatyn Unnaneysit. Va 827,908 cummaltee 'sy valley rere coontey-pobble ny bleeaney 2010. She Alvin Brown meoir y chaayr.
Çheer-oaylleeaght
Rere Oik Coontey-pobble ny Steatyn Unnaneysit, ta'n chaayr 2,265 km² er eaghtyr, 1,935 km² jeh ayns thalloo as 330 km² jeh ayns ushtey.
Baljyn as caayryn lannoonit
Ta Jacksonville lannoonit rish ny baljyn as ny caayryn shoh heese:
Srath an Urláir
She balley ayns Coontae Ghoon ny Ghoal, Nerin, eh Srath an Urláir (Stranorlar; Yernish son "Strah yn Laare"). T'eh ny lhie er broogh hwoaie Abhainn na Finne. Myrane lesh y valley Bealach Féich ta ny lhie er broogh yiass yn awin cheddin, ta'n daa valley currit ry-cheilley myr y Balley Lannoonagh.
Reeaghyn y Vee
thumb|300px|right|[[Brattagh y Vee]] Ayns Nerin vean-eashagh va Reeaghyn y Vee jeh lught thie Clann Cholmáin, banglane jeh'n Uí Néill. Va shiartanse jeu nyn Ard-Reeaghyn er Nerin. Lurg tuittym y reeriaght 'sy 12-h eash, hie y lught thie reeoil Ua Mael Sechlainn ny ny Ó Melaghlin dys yn eear as ren ad cummal er brooinyn ny Shannon. Va shellooderyn yn ennym shen er geddyn myr lught ooaslid Gaelgagh derrey ny 1690yn jeianagh, agh va'n niart oc er coayl foddey roish shen.
Va Reeriaght y Vee ny reeriaght (jeh mooadys caghlaaee) veih'n eash hendeeagh leah. She "mean" y cheeall ec y fockle Míde, as eh soilshaghey magh dy row ee ny soie ayns çheshvean Nerin (ayns Coontae yn Eearvee, ayrnyn dy Choontae Uíbh Fhailí hwoaie, Coontae Lhongfort yiass, as Coontae yn Vee heear). Foddee dy vel ny reeaghyn leah ayn jeh'n Dál Messin Corb - as y possan beg oc, yn Uí Garrchon, nyn reeaghyn er Lion. Ayns ny 400yn jeianagh v'ad eebrit veih'n çheer ghooie oc ayns Coontae Cheeill Darey noa-emshyragh tessen Sleityn Cheeill Mantan liorish yn Uí Néill, as hie Clann Cholmáin, possan beg jeh'n Uí Néill, ayns nyn ynnyd.
Ruyag veg
She foillycan ee ruyag veg (Aglais urticae).
Rheam
T'ee ry-akin 'syn Oarpey tempreilagh, yn Aishey Veg, yn Aishey veanagh, yn Çhibbeyr, yn Çheen, yn Chorea as yn Çhapaan.
Jalloo-oaylleeaght
Ta skianyn ruy eck, as skeadyn buigh as doo rish yn oirr hoshee. Ta çhemmal lheead doo as spuitt ghorrym ayn er oirr yerrey ny skianyn. Ta'n çheu s'inshley dhone as buigh ouyragh dys follaghey ny share. Fo ghaue, t'ad fosley ny skianyn dy tappee dys soilshaghey ny daaghyn gial, as ta shen cur aggle er ein aegey ny keayrtyn.
Eeast scowanagh
She eeastyn ushtey millish 'syn 'o-rang Dipnoi ad eeastyn scowanagh. T'ad mie er enney er son freayll troyn bunneydagh da eeastyn craueagh (goaill stiagh tayrn ennal) as da Sarcopterygii (goaill stiagh friogganyn babbagh as ushylagh sthie mie-aasit). T'ad ry-akin 'syn Affrick, America Yiass as yn Austrail jiu, agh ta fossylyn cowraghey dy row rheamys mooar oc ayns ushtey millish traa dy row.
Ronsaghey-kirpey as jalloo-oaylleeaght
Ta ny feeacklyn oc anchasley rish dreeym-juntee elley. Ta straihyn dy odontodeyn er y chlea as keeil s'inshley jannoo magh eaghtyr sleaystagh.
Scowanyn
thumb|left|Scowanyn [[Protopterus dolloi er nyn ngiarrey.]] Ta un scowan ec eeastyn scowanagh Wheensland, as daa scowan ec ny dooieyn elley. T'ad kianglt rish y farang, as t'ad coreggyragh rish scowanyn kiare-chassee.
Ta jargaght tayrn ennal ec dooieyn eeast elley, liorish bolgan gas cuishlinagh, agh t'ad nyn molganyn bunneydagh son y chooid smoo, gyn monney strughtoor sthie. Ta scowanyn eeastyn scowanagh aarheynnit ayns ymmodee myn-volganyn dys mooadaghey eaghtyr son co-cheaghley gas.
Tayrn ushtey
Cha nod agh N. forsteri tayrn trooid ny grooaneyn echey. Ta grooaneyn eeastyn scowanagh elley ro-hirgit shen y yannoo.
Eggoaylleeaght
Ta bea liauyr oc ny keayrtyn: ta eeast scowanagh Shedd Aquarium ayns Chicago er ve oc neayrs 1933.
Jerxen-Orbke
She slyst ayns Detmold, y Ghermaan, eh Jerxen-Orbke. T'eh ny lhie mysh 4 km çheu heear hwoaie veih çheshvean y chaayr Detmold. T'ad Nienhagen, Niewald, Oettern-Bremke, Klüt, Detmold-Nord as Heidenoldendorf ny slystyn ta çhemmal rish.
Ta'n clyst 3.01 km² er eaghtyr as 'sy vlein 2006 va 3,350 deiney cummal ayn. She Klaus Lömker (SPD) y meoir as yn ynnydagh 'sy Choonseil Chaayragh.
Lodainn Hiar
She ard coonseilagh ayns Nalbin ee Lodainn Hiar (Lodainn an Ear, Cooncil o Aest Lowden, East Lothian).
Ta ardjyn coonseilagh ny h-Albey nyn eaghtyryssyn unnidagh, agh cha nel yn enmys shen currit orroo 'sy leigh.
Lus ny h-oohyn
She lus 'sy chynney Solanaceae ee lus ny h-oohyn ny auberjeen (Solanum melongena). Ta mess yn-ee eck. Ta faggys-mooinjerys eddyr ish as ooyl graih, praase, tombagey as lus y vaaish. T'ee dooghyssagh da Nepaal, yn Injey, y Vangladesh, Yn Phakistaan, as Sri Lanka.
Jalloo-oaylleeaght
She lus sheer-vio t'ayn. T'ee wheesh as 150 kentimeadar (57") er yrjid. Ta duillagyn cummey duillag mooarey eck, mysh 10-20 kentimeadar (4-8") er lhiurid as 5-10 kentimeadar (2-4") er lheead.  Ta jialgyn er y ghass dy cadjin.  Ta blaagh baney dys jiarg-gorrym eck.  Ta'n mess eck feillagh; she berrish t'ayn rere lus-oaylleeaght, as ta ymmodee rassyn beggey yn-ee ayn.  T'ad sharroo er y fa dy vel beggan dy alkaloydyn nicoteenagh ayndaue.
Tibetish Veanagh
She çhengey Tibetagh-Burmagh ee Tibetish (Tibetish: Bod Skad), as ish ny çhengey ashoonagh Ard Hene-reiltagh Tibet.
Grammeydys
She çhengey ergatagh-jeeragh ee Tibetish.
Breeocklyn
Ta shiaght breeocklyn ec Tibetish:
Dita Von Teese
She vedette, daunseyr craidoil, craishteyder, as delleyder Americaanagh ee Heather Renée Sweet (ruggit er 28 Mean Fouyir 1972), ta goll er enney fo'n ennym keirdey Dita Von Teese. Ta aa-chadjinaghey yn chloie craidoil currit j'ee as rere shen ta'n ennym "Queen of Burlesque" ("Benrein y Chraidaght") bronnit urree.
Feer earroo
thumb|100px|Cowrey cadjin son possan ny feer earrooyn
Dita Von Teese
Ta Von Teese er ny chloie ayns CSI: Crime Scene Investigation, RuPaul's Drag Race, The Masked Dancer, The Curious Creations of Christine McConnell, mastey gientynyn çhellveeish elley. Ta enney urree myrgeddin son e poosey giare rish yn arraneyder Marilyn Manson chammah as cloiaghyn ayns feeshanyn kiaullee echey. Ta daa lioar soilshit magh ec Von Teese bentyn rosh shennaghys y chraidaght, feddishaght, as aalid. Chammah as shen, t'ee er ny recortyssey arraneyn marish y chiaulleyder Frangagh Sébastien Tellier. T'ee er n'yannoo turryssyn er feie ny cruinney marish e taishbynyssyn craidoil ayns caayryn lheid as Lunnin, Berleen, York Noa, as Paarys. Ren Dirty Martini, Perle Noire, Ginger Valentine, Jett Adore as y craishteyder Playboy Gia Genevieve goaill ayrnyn ayns e tiahsbynyssyn mastey yeiyn er lheh elley. She yei er lheh va Von Teese ec yn ynnyd Paaryssagh Crazy Horse dy mennick. Rere y taishbynys ayns 2016 va DVD skeaylt magh. Voish 2006 derrey 2008, she loayreyder Viva Glam son MAC Cosmetics va Von Teese son argid y haglym son ronsaghey VGYS. She ambasseyder dowanagh son Cointreau v'ee eddyr 2007 as 2013 as ayns 2010–2011 she eddin Perrier v'ee. T'ee er n'yannoo kiare sooraneyn fo'n chworey Dita Von Teese Perfumes. Ta cowrey fo-eaddagh ben eck, chammah as oashyryn fo'n ennym Secrets in Lace, as ganseeyn foshlit soyleyssagh son y çhapp Austrailagh er-linney Wheels & Dollbaby.
Feer earroo
Ayns maddaght, ta feer earrooyn goaill stiagh earrooyn resoonagh (myr sampleyr, 42 ny -23/129) as earrooyn neuresoonagh (myr sampleyr, pi as fraue cherrinagh daa. Foddee oo cur feer earroo myr tuarastyl jeihoil beayn, myr sampleyr 2.4871773339... (as ny earrooyn goll er gyn jerrey). Foddee oo sheiltyn ad myr ynnydyn er linney earroo gyn jerrey.
Miami
Ta Miami ny chaayr ayns Dade County, Florida, ny Steatyn Unnaneysit. Va 408,568 cummaltee 'sy valley rere coontey-pobble ny bleeaney 2010. She Tomás Regalado meoir y chaayr.
Çheer-oaylleeaght
Rere Oik Coontey-pobble ny Steatyn Unnaneysit, ta'n chaayr 143.1 km² er eaghtyr, 92.4 km² jeh ayns thalloo as 50.7 km² jeh ayns ushtey.
Baljyn as caayryn lannoonit
Ta Miami lannoonit rish ny baljyn as ny caayryn shoh heese:
Sant-Maloù
Deiney kianglt lesh y chaayr
Va ny deiney shoh heese ruggit ayns Sant-Maloù:
Baljyn as caayryn lannoonit
Ta Sant-Maloù goll er lannooney rish:
Lodainn Heear
She ard coonseilagh ayns Nalbin ee Lodainn Heear (Lodainn an Ear, Cooncil o Wast Lowden, West Lothian).
Ta ardjyn coonseilagh ny h-Albey nyn eaghtyryssyn unnidagh, agh cha nel yn enmys shen currit orroo 'sy leigh.
DFK Dainava
Ta Futbolo klubas Dainava ny Dainava ny chlub soccer Litaanagh ta cloie ayns A lyga. Va'n club bunnit 'sy vlein 2016. Ec y traa t'ayn, she Syarhey Kuznyatsow y reireyder.
Carn Domhnach
She balley er lieh-innys Inis Eoghain ayns twoaie Choontae Ghoon ny Ghoal, Nerin, eh Carn Domhnach (Carndonagh). T'eh ny lhie faggys da Cionn Mhálanna, y boayl smoo twoaieagh er yn ellan
Shake It Up (straih hellveeish Americaanagh)
She sitcom Americaanagh eh Shake It Up (ny Shake It Up! myr t'eh ry-akin keayrtyn). Hie yn straih er ny scaalheaney da'n chied cheayrt er Disney Channel voish 7 Sauin 2010 derrey 10 Sauin 2013. Va'n straih crooit ec Chris Thompson as t'ad Bella Thorne as Zendaya ny h-ard-chloiederyn ayn. Ta skeeal y straih geiyrt er contoyrtyssyn CeCe Jones (Bella Thorne) as Rocky Blue (Zendaya) as ad cloie daunseyryn cooylrey er claare ynnydagh, Shake It Up Chicago. Ta'n skeeal geiyrt er nyn lhag-haghyrtyn er as çheumooie jeh'n sett as nyn drubbylyn as nyn staydys sheshoil 'sy scoill. Ta Davis Cleveland, Roshon Fegan, Adam Irigoyen, Kenton Duty, as Caroline Sunshine cloie karacteyryn elley 'sy straih.
Stormy Daniels
Ayns 2018, haink er Daniels dy ve kianglt ayns arganeys leighoil marish yn eaghtyrane Americaanagh Donald Trump as e hurneyr Michael Cohen. Ren Trump as e cho-obbreeyn eeck $130,000 argid tostagh dys Daniels son ee y hannaghtyn tostal mychione adulterys v'eck, er lhee, marish Trump ayns 2006. Ta loayrtee Trump gobbal yn adultrinys as jannoo cassid er breagyn Daniels.
Aspickys Vannin
Ta Sodor as Mannin (Sodor and Man), ny Aspickys Vannin (Diocese of Sodor and Man), ny aspickys ayns Agglish Hostyn. 'Sy toshiaght va'n aspickys foddey ny smoo, agh, jiu, cha nel eh coodaghey agh Mannin hene as ny h-ellaneenyn beggey ry heu.
Shennaghys leah
Va'n aspickys Norlynnagh, Sodor, currit er bun 'sy vlein 1154, as eh coodaghey Inshyn Goal as ny h-ellanyn elley rish coose heear ny h-Albey. V'eh Suðreyjar ("Ellanyn y Jiass") yn ennym Loghlinish va currit er yn aspickys, ayns cosoylaght rish Norðreyjar ("Ellanyn y Twoaie"), va goaill stiagh yn Orkaid as Shetlynn. Va Mannin goit stiagh ry cheilley lesh ny h-ellanyn jiass shen. Va'n aspickys shoh ny fo-aspickys jeh chooid jeh ard-aspickys Trondheim.
thumb|Y voir-agglish vunneydagh ayns Purt ny h-Inshey Va ny h-ellanyn shoh dy lieragh stiurit ec Norlynn derrey 1266, tra v'ad lhiggit da Nalbin. Va Mannin rheynnit magh as ny h-ellanyn Albinagh as haink urree dy ve currit fo stiurey Reeaghyn Hostyn 'sy vlein 1334. Lurg shen v'ee ayns greim ec Çhiarnyn Vannin (ny Stanleeyn, Eearlaghyn Derby, veih 1406 derrey 1736 as Duicyn Atholl veih 1736) derrey'n traa nar va'n çhiarnaght kionnit ec y Chrooin Ghoaldagh ayns 1765. Va'n kiart dys Aspick Vannin ry reih ayns shellooderys ec Çhiarnyn Vannin, as dreill Duicyn Atholl y kiart shen lurg yn aa-ghreim ayns 1765 derrey'n traa dy row eh lhiggit seose dys y Chrooin ayns 1828. Cha row Mannin goit stiagh ayns Reeriaght Hostyn, ny 'sy Reeriaght Unnaneysit, agh t'ee ny Croghane-chrooin. Myrane lesh y chooid elley jeh Agglish Hostyn, daag yn Aspickys yn Agglish Chatoleagh Raueagh fo Inry VIII car yn Aachummey Sostynagh. Cha row yn aspick Thomas Stanley saasit lesh ny h-aachummaghyn (yn aa-rheynn jeh'n Aspickys echey veih Queiggey Chanterbury dys Queiggey York) as va'n oik echey goit ass liorish Inry, agh v'eh lhiggit stiagh er feie tammylt giare 'syn oik reesht fo Moirrey Hostyn. Er yn oyr nagh row Mannin ny cooid jeh Reeriaght Hostyn, cha row Slattys Un-chummey 1662, v'er ny ghoaill rish ec yn Aachroo Sostynagh, currit ayns bree ayns Mannin. Lesh shen, chur yn Aspick Thomas Wilson ooashlaghey ayns Gaelg stiagh 'syn ellan car yn aspickaght echey (1697–1755).
Shennaghys jeianagh
Er yn oyr nagh vel Mannin ny cooid jeh'n Reeriaght Unnaneysit, cha nel yn Aspick coontit myr Çhiarn Spyrrydoil, as cha nel eh soiaghey ayns Quaiyl ny Çhiarnyn jeh'n Reeriaght Unnaneysit. Er y laue elley, t'eh coontit myr oltey jeh'n Choonseil Slattyssagh ayns Mannin. Myr t'ayn lesh Pointeilyn Crooinagh Agglish Hostyn elley, ta reihys yn aspick jeant lesh coyrle Ard-vinishter y Reeriaght Unnaneysit, ga nagh vel ughtarys echey ayns Mannin.
Suffolk
Ta shiaght slystyn echey: Ipswich, Suffolk Slystagh, Waveney, Suffolk Meanagh, Babergh, St Edmundsbury, as Forest Heath.
Ta Sutton Hoo ayns Suffolk hiar ny ynnyd shenndaaleeagh scanshoil. Hooar ad tasht Anglo-Hostnagh mooar ayns shen ayns 1939 as reddyn elley ny yei.
Chaetognatha
She phylum dy ghianeyn marrey craghagh eh Chaetognatha (keeilyn-renaigagh). T'ad nyn guse vooar jeh bea marrey. Ta mysh 20% ny dooieyn er fys cummal ‘sy chryss venthagh. T'ad ry-akin er feie ny faarkaghyn.
Ta mysh 120 dooie ayn, ayns mysh 20 genera. Ga nel vel shen monney, ta ymmodee cretooryn ayn.
Jalloo-oaylleeaght
She beiyn trooid-hoilshagh t'ayn, as ad ayns cummey shleiy, er ny rheynn dy baghtal ayns kione, corp as arbyl. Ta oc. Ta 4-14 jialgyn greimmee dooanagh er dagh çheu nyn ging, mygeayrt towl beill. Rish snaue, ta scaa skeaylley jeh'n wannal as coodaghey ny jialgyn. She cragheyderyn t'ayn, as t'ad jannoo ymmyd jeh ny jialgyn dys greimmey bea marrey elley. Ta piyr ny ghaa dy heu-asnaghyn, as strughtooryn aynsyn gollrish eeast. Ta ny goullyn shoh jeant jeh far-chrackan bunneydagh kianglt rish yn epiderm. Cha nel ad coreggyragh rish goullyn asnee eeast. Ta asney arbyllagh coodaghey y famman. Ta organeyn bea-hoilsheydagh er asnaghyn daa ghooie, Caecosagitta macrocephala as Eukrohnia fowleri. T'ad snaue er roie beg, liorish tonnaghey kirpey drommey-gaillagh. Ta'n asney fammanagh seiy as ny h-asnaghyn kirpey co-soieaghey as stiurey.
Klüt, Detmold
She slyst ayns Detmold, y Ghermaan, eh Klüt. T'eh ny lhie mysh 3 km çheu hwoaie veih çheshvean y chaayr Detmold. T'ad Barkhausen, Brokhausen, Hakedahl, Detmold-Nord, Jerxen-Orbke, Oettern-Bremke as Loßbruch ny slystyn ta çhemmal rish.
Chaetognatha
Jalloo-oaylleeaght
Ta nieu-nearag, tetrodotoxin, ec kuse jeu myr saase cur cragh fo chosh.
Klüt, Detmold
Ta'n clyst 5.8 km² er eaghtyr as 'sy vlein 2006 va 1,690 deiney cummal ayn. She Rüdiger Preuß (SPD) y meoir as yn ynnydagh 'sy Choonseil Chaayragh.
Chaetognatha
Jalloo-oaylleeaght
Cha nel peritoneum oc. Ta'n towl kirpey rheynnit ayns shamyr er dagh heu ny kirpey, as shamyryn elley çheusthie y ching as famman. Ta beeal oc, feeacklyn beggey, yl-hooillyn as corys nearag. Cha nel corys ennalagh ny corys folley oc. Ta'n beeal kianglt rish farang muskylagh, as fairaigyn smarree ayn. Ta collane jeeragh skeaylley dys yn thoyn roish yn 'amman. Ta'n chollane lheie bea, as ta piyr dy ghiverticula aynjee. Ta kippeenyn gymmyrkey stoo trooid y chorp, as ta stoo fuillee goll er sheeley magh trooid y thoyn ny trooid y chrackan hene.
She corys nearag neuchramp t'ayn: fainney nearag ghaingleenagh mygeayrt yn 'arang. Ta ny gaingleenyn skeaylley er feie y chorp; she yn gaingleen cooylagh eh y fer smoo. Ta friogganyn ennee reaghit myr straihyn rish lhiattee y chorp; t'ad jannoo obbyr linney çheualagh yeeastyn, foddee. Ta straih elley rish y chione as mwannal. Ta daa yl-hooill ayn, jeant jeh ymmodee sooillagyn cappan ghaahagh. Ta ny sooilley oc caghlaait ass mynphiobanyn.
Geddyn sliught
She dooieyn daa-ghooghyssagh t'ayn; ta oohyn as sheel oc. Ta maggleyn 'syn arbyl, as sheelaneyn oohrey ec kione jerree y towl kirpey. Ta sheelyn faagail ny maggleyn as gappaghey 'sy towl kirpey; eisht t'ad snaue dys bleddyr sheelagh as goll er paggal myr.
Rish colleeys, t'ad cur er mwannal y cheilley. Ta'n sheel snaue magh cour piyr dy ghoralyn rish yn arbyl. T'adsyn kianglt rish yn 'eddan ooh, raad ta ny h-oohyn appee tannaghtyn, as ta'n sheel nyn dorraghey.
Ta ny h-oohyn torrit nyn mea varrey; t'ad goll lesh y tidey, ny kiangley rish algey. Cha nel keim vea laarvey oc; t'ad breh 'sy cummey aasit, agh ny sloo.
Diepholz
She balley 'sy clyst Diepholz ayns Niedersachsen, y Ghermaan, eh Diepholz. She preeu-valley yn 'lyst fo'n ennym cheddin eh. T'eh ny hoie er yn awin Hunte mysh 45 km çheu hiar hwoaie veih Osnabrück as 60 km çheu heear yiass veih Bremen.
Eeast
250px|right|thumb|Yn eeast bane cruinn Prosopium cylindraceum She vertebragh ushtee eh eeast ny yeeast. Dy cadjin, ta'n eeast feayr-fuiltagh, coodit lesh scroidyn, as ta friogganyn orroo myrgeddin. T'ad ry akin ayns feer ushtey as ayns saailey.
Corbin Bleu
Ta Corbin Bleu Reivers (va ruggit er 21 Toshiaght Arree, 1989 ayns Brooklyn, Caayr York Noa), ny aghteyr, ny chraishteyder, ny ghaunseyr, as ny arraneyder Americaanagh. Ta enney mooar er son e phaartyn 'sy straih scannaneyn High School Musical.
Coontae Rinn Friù Hiar
She ard coonseilagh ayns Nalbin ee Coontae Rinn Friù Hiar (Siorrachd Rinn Friù an Ear, Cooncil o Aest Renfrewshire, East Renfrewshire).
Ta ardjyn coonseilagh ny h-Albey nyn eaghtyryssyn unnidagh, agh cha nel yn enmys shen currit orroo 'sy leigh.
FC Džiugas
Ta Futbolo klubas Džiugas ny Džiugas ny chlub soccer Litaanagh ta cloie ayns A lyga. Va'n club bunnit 'sy vlein 2014. Ec y traa t'ayn, she João Prates y reireyder.
Gabby Duran & the Unsittables
She straih hellveeish aittys far-skeealaght heanse Americaanagh eh Gabby Duran & the Unsittables. Va'n straih crooit ec Mike Alber as Gabe Snyder as hie ee er ny skeaylley magh er Disney Channel voish 11 Jerrey Fouyir 2019 derrey 26 Sauin 2021. Ta'n straih bunnit er y noaskeeal Gabby Duran and the Unsittables liorish Elise Allen as Daryle Conners, as t'ee goaill stiagh ny cloiederyn Kylie Cantrall, Maxwell Acee Donovan, Callan Farris, Coco Christo, Valery Ortiz, as Nathan Lovejoy.
Nowy Dwór Królewski
She balley beg ayns y Pholynn eddyr Chełmno as Toruń eh Nowy Dwór Królewski. Ta 170 dy chummaltee ayn.
Encanto
She scannane aittys fansee kiaullee Americaanagh voish y vlein 2021 ta bioghit lesh co-earrooder eh Encanto. Va'n scannane gientit ec Walt Disney Animation Studios as rheynnit magh liorish Walt Disney Studios Motion Pictures. Y 60oo scannane va gientit ecy teyrlann, v'eh stiurit ec Jared Bush as Byron Howard, co-stiurit ec Charise Castro Smith, ren c-screeu y scaa-chloie marish Bush, as v'eh gientit ec Yvett Merino as Clark Spencer, marish arraneyn bunneydagh liorish Lin-Manuel Miranda. Ta'n scannane goaill stiagh gooyn Stephanie Beatriz, María Cecilia Botero, John Leguizamo, Mauro Castillo, Jessica Darrow, Angie Cepeda, Carolina Gaitán, Diane Guerrero, as Wilmer Valderrama. Ta Encanto geiyrt er lught thie yl-heelogheagh, mooinjer Madrigal. Ta'n lught thie stiurit liorish y voir-reilleyder (Botero) as ta e paitçhyn as cloan ny cleinney eck-goaill magh Mirabel Madrigal—geddyn giootyn druiaghtagh voish mirril ta cur cooney daue shirveish er sleih y voodeeys ynnydagh oc ta enmyssit Encanto. Tra t'eh er fys ec Mirabel dy vel y lught thie coayl y druiaght oc, t'ee goll magh son feddyn magh cre ta taghyrt as son e lught thie as nyn dhie druiaghtagh y hauail.
Beaynushag
right|thumb|Jalloo jeh beaynushag myr ta ry-akin 'sy lioar Bilderbuch für Kinder (1806) liorish [[Friedrich Justin Bertuch|FJ Bertuch.]] 'Syn eayn-skeealleydaght Ghreagagh, she ushag foddey seihllagh ee yn veaynushag ta gaavioghey ny gaaruggey dy çhymshallagh lioree hene. T'ee kianglt lesh y ghrian as t'ee geddyn seihll noa tra t'ee girree magh ass leoie yn roie-immeeaghtagh eck. Lurg tammylt, va'n veaynushag doltit ec y Chreestiaght Leah myr cowrey. Ga dy vel ee geddyn baase ayns aile 'sy chooid smoo jeh ny skeeallyn, ta lhiegganyn ayn nagh velm cho foayroil raad t'ee geddyn baase as loaughey roish my vel ee gaairree. Mastey ny screeudeyryn ren screeu mychione yn ushag, ta Herodotus, Lucan, Pliny Mooar, Paab Clement I, Lactantius, Ovid as Isidore veih Sevilla.
Far-skeealaght Ghothagh
thumb|300px|right|[[Strawberry Hill, Lunnin|Strawberry Hill, ny thie ooasle 'syn aght Gothagh jeant ec screeudeyr Gothagh bunneydagh Horace Walpole.]] Ta far-skeealaght Ghothagh ny shaanrey Romansagh Europagh. T'eh goaill stiagh troyn far-skeealaght ghraih as scoaghagh. T'eh kianglt rish seyrnaght vean-eashagh as seyrnaght Aavioghey Ghothagh: ghow screeudeyryn breeaghys jeh shenn troggalyn as tholtanyn, as haghyr ny skeealyn ayns cashtallyn as mannishteryn, as limmeryn follit, cooyllyn troggee as nyn lheid oc. V'ad kiangley ny troggalyn dorraghey shoh rish folliaghtyn, drogh haghyrtyn as reddyn neughooghyssagh. Va bun ec ny ta shin cur "far-skeealaght Ghothagh" er nish ayns obbyr Horace Walpole, The Castle of Otranto. She y cashtal hene eh bun y skeeal, ny troggal cartageagh t'er n'aase far-enney, faggys, rish ny h-eashyn. Ta caggeydeyr y skeeal soit er beaynaghey e chlein e hene, as cha nel eh tayrn er ash eer veih egin ben. Ta'n skeeal soilshaghey magh ny kianglaghyn eddyr fuilleeaght as thalloo ny sleih ooasley ayns cooish chassit. Dy cadjin, ta ny skeealyn ard-haghyrtagh as ceautagh. Ta scaanyn, dorraghys, baase, baanrid, fioghys, folliaghtyn as mollaghtyn eiraghtagh ayndaue dy mennick.